Մոխրագույն տունը

«Մոխրագույն տունը» (), հրեական ծագման ռուս-ֆրանսիացի նկարիչ Մարկ Շագալի նկարներից։ Այս ստեղծագործությունը հեղինակը վրձնել է 1917 թվականին։ Յուղաներկով կտավի չափերն են 68 × 74 սմ։

Այսօր «Մոխրագույն տունը» ստեղծագործությունը պահպանվում և ցուցադրվում է Տիսեն-Բորնեմեսի թանգարանում (Մադրիդ, Իսպանիա)։

Նկարագիր 
«Մոխրագույն տունը» ստեղծագործությունը պատկանում է Շագալի՝ հայրենի Վիտեբսկ քաղաքում նկարված շարքին Առաջին համաշխարհային պատարազմի տարիներին։

Կտավում քաղաքի կենտրոնն է՝ Հարության տաճարը և այլ շինություններ։ Առաջին պլանում հեղինակը նկարել է Դվինայի շրջանին բնորոշ գերանակապ խրճիթ։ Այստեղ Շագալը նկարել է կուբիզմի ոճով։ Նկարիչը պատկերել է նաև երևակայական էլեմենտներ՝ տարօրինակ ձևի ամպեր։ Վերջիններս պատկերված են մոխրագույնի երանգներով, որոնք ստեղծում են «տխրության-ուրախության» զգացողություն․ դրանք միշտ Շագալը ասոցացրել է հայրենիքի հետ։

Ծանոթագրություններ

Գրականություն

Արտաքին հղումներ 
 «Մոխրագույն տունը»  Տիսեն-Բորնեմեսի թանգարանում

1917 նկարներ
Մարկ Շագալի նկարներ
Տիսեն-Բորնեմեսի թանգարանի նկարներ